**16. oktobar - Svjetski dan hrane**

**Uvodno obraćanje**

**(Nina Liješević)**

Poštovani poljoprivredni proizvođači, Ministre, Vaša ekselencijo, poštovani gosti, uvaženi predsta-vnici medija.

Zadovoljstvo mi je da vas pozdravim i poželim dobrodošlicu ispred Ministarstva poljoprivrede i ruralnog razvoja povodom „Svjetskog dana hrane“. Svjetska organizacija za hranu i poljoprivredu – FAO, na čiji predlog se obilježava današnji dan, skreće pažnju javnosti na globalni problem neuhranjenosti. Svi koji obilježavamo današnji dan zalažemo se za dostupnost hrane svakome i svugdje u svijetu, unapređenje poljoprivrede i poboljšanje kvaliteta života najsiromašnijih ljudi. Tema ovogodišnjeg obilježavanja je povezanost zdravlja ljudi sa prehrambenim lancem, a zvanični naziv teme je "Sustainable Food Sistems for Food Securiti and Nutrition".

Oko 60% ekosistema na svijetu koristi se na neodrživ način. To predstavlja ozbiljnu prijetnju po bezbjednost hrane i ishrane. Broj gladnih u svijetu u stalnom je porastu i iznosi oko 870 miliona. Kao alarm za uzbunu treba da posluži činjenica da se u svijetu dnevno baci preko 12t hrane. Istovremeno, svakog minuta od gladi umire više od 25 ljudi. Znači hrane ima, ali nije pravilno raspoređena. Zato povećanje proizvodnje hrane na održiv način, povećanje dostupnosti i dostizanje zdrastveno bezbjedne hrane predstavlja veoma složen zadatak.

Prema FAO/WHO World Declaration on Nutrition (1992) osiguranje dovoljne količine raznovrsne, zdravstveno bezbjedne hrane je osnovno ljudsko pravo. Crna Gora ima sve mogućnosti da to pravo i koristi. Zadovoljenje nutritivnih potreba i osiguranje zdravstvene bezbjednosti hrane važni su faktori u prevenciji nastanka čitavog niza bolesti i poremećaja. Stoga su zdrava ishrana i bezbjednost hrane uslov postizanja, održavanja i unapređenja zdravlja ljudi.

Današnja svečanost podijeljena je u dva dijela: U prvom dijelu obratiće vam se:

Ministar poljoprivrede i ruralnog razvoja, **prof. dr Petar Ivanović**

Ambasador NR Kine u Crnoj Gori, **Nj.E. Ži Žaolin**

Učenik srednje stručne škole Petnjica, **Damir Mehović**

Direktor Fitosanitarne uprave, **Zorka Prljević**

Student Fakulteta za prehrambenu tehologiju, bezbjednost hrane i ekologiju, Univerzitet Donja Gorica, **Kristina Lazović**

Student Biotehničkog fakulteta i stažista u MPRRG, **Nataša Božović**

U drugom dijelu uručićemo priznanja najvećim proizvođačima hrane u Crnoj Gori, kao nagradu za njihov dosadašnji trud, zalaganje i ostvarene rezultate i kao izraz naše namjere da jačamo partnerstvo sa vrijednim poljoprivrednim proizvođačima. Sigurni smo da ih ima više i da nagrada u Crnoj Gori nikada nije dovoljno, ali za ovu priliku izdvojili smo 20-tak onih čiji rezultati govore o njima samima mnogo više od svih nagrada.

**Obraćanje povodom "Svjetskog dana hrane"**

**(Petar Ivanović)**

Poštovane dame i gospodo, poljoprivredni proizvođači, Vaša ekselencijo, dragi gosti i prijatelji, uvaženi predstavnici medija.

MPRR **po prvi put** obilježava Svjetski dan hrane! Vjerujem da će od sada obilježavanje *Svjetskog dana hrane* postati jedna od redovnih aktivnosti ovog ministartsva. Stara latinska poslovica kaže: *Kaplje dube kamen ne padajući jako, već često*. Potrebno nam je više događaja, aktivnosti, posvećenosti, angažovanja, ideja, upornosti, i naravno rada, da bi postigli više, da bi podigli kvalitet života, da bi očuvali resurse za naredne generacije.

Broj stanovnika u svijetu ubrzano se uvećava. To zahtijeva sve veće količine hrane. Ubrzanje procesa proizvodnje akcenat stavlja na količinu, a ne na kvalitet tj. zdrastvenu bezbjednost hrane. U Crnoj Gori ova dilema nema značaj koji ima u mnogim drugim zemljama svijeta. Zašto?

1. Sa 620,000 stanovnika Crna Gora spada u male zemlje.
2. Raznovrsnost geološke podloge, predjela, klime, zemljišta, kao i sama pozicija Crne Gore na Balkanskom poluostrvu i Jadranu, stvorili su uslove za nastanak biološkog diverziteta sa veoma visokim vrijednostima. To Crnu Goru svrstava u biološke centre evropskog i svjetskog biodiverziteta.
3. Crna Gora je veoma bogata vodnim resursima. Sa prosječnim oticajem od 40 litara/s/km2, ili zapreminski izraženo sa oko 19,5 km3/god. Crna Gora spada u 4% svjetske teritorije sa najvećim prosječnim oticajem.
4. Kvalitet zemljišta je dobar. Zemljište nije zagađeno teškim metalima i zagađujućim materijama. Poljoprivredne površine zauzimaju 38% ukupne površine Crne Gore. Sa ukupnom površinom poljoprivrednog zemljišta od oko 518.000ha ili sa 0,84 ha po stanovniku imamo značajan resurs. Šume zauzimaju 60% teritorije Crne Gore (826.782ha), a neobrasla šumska zemljišta dodatnih 9,7% (137.480ha).
5. Crna Gora pripada zemljama u kojima još uvjek nema negativnih posljedica klimatskih promjena po zdravlje stanovništva, privredni razvoj, raspoloživost prirodnih resursa, proizvodnju hrane itd. Iako smo zemlja u razvoju, nemamo značajan udio u globalnom zagađivanju atmosfere gasovima sa efektom staklene bašte, već naprotiv, zahvaljujući visokom stepenu pošumljenosti i pokrivenosti teritorije vegetacijom, doprinosimo stabilizaciji sadržaja ugljendioksida u atmosferi.

Ako je sve ovako, a svi priznajemo da jeste, zašto uvozimo toliko hrane koliko uvozimo? Radimo li dovoljno? Cijenimo li dovoljno resurse koje imamo i prilike koje stoje pred nama? I da li uopšte postoji dilema u Crnoj Gori: proizvoditi u velikim količinama i manje kvalitetno, ili u manjim količinama i kvalitetno?

Vjerujem da poljoprivredu treba staviti u red najznačajnih strateških sektora u Crnoj Gori. Klimatske promjene, stalni porast cijena energenata i komponenata za proizvodnju, degradacija poljoprivrednog zemljišta ozbiljno ugrožavaju svjetsku proizvodnju hrane. Mi možemo da proizvodimo i više hrane i kavlitetniju hranu. Možemo da izvozimo hranu, a ne da je uvozimo. Ali, to neće samo. Ništa se ne pokreće na ovom svijetu sjedeći. I *neupjeh je uspjeh ako iz njega izvučemo pouku.* A zamislite tek koliko je bitan za nas uspjeh.

MPRR nastaviće da radi na unaprjeđenju i očuvanju zdravlja stanovništva, prije svega kroz sistem jačanja bezbjednosti hrane i sprečavanja dovođenja potrošača u zabludu. Počećemo da rješavamo i druga pitanja – poput vezane trgovine u koju su uključene neke velike svjetske kompanije koje svoje prozivode prodaju i u Crnoj Gori, uslovljavajući dobavljače da kupuju dodatne proizvode. Tako nešto je zabranjeno pravilima Svjetske Trgovniske Organizacije. Mi jesmo mala zemlja, ali imamo ponos, dignitet, znanje i upornost.

Postoje tri vrste ljudi: (1) oni koji stvaraju, (2) oni koji gledaju kako se stvara i (3) oni koji se čude šta se stvorilo. Vjerujem da će sve više poljoprivrednih proizvođača u Crnoj Gori biti među onima koji stvaraju.

Zato smo počeli da stvaramo uslove za dugoročni zakup zemljišta koje se decenijama nije obrađivalo, poput Grahova, Kapinog polja i zemljišta u bizini Šaskog jezera. Nastavićemo i dalje da stvaramo uslove za bolju, intenzivniju, kvalitetniju i dugoročniju saradnju sa poljoprivrednim proizvođačima i investitorima koji žele da povećaju proizvodnju hrane u Crnoj Gori.

Od ključne važnosti u narednim decenijama biće povećanje poljoprivredne produktivnosti. Proizvodnja hrane moraće se povećati za 60% da bi se zadovoljila tražnje. Nije li to dovoljan izazov i nas u Crnoj Gori. Zato ćemo nastojati da se fokusiramo na primjenu održivih tehnoloških rješenja, primjeni inovacija ali i iskustva koja sami imamo, a koja smo možda zaboravili. Sve to dovešće, između ostalog, i do smanjenja broja neuhranjenih u Crnoj Gori. A to jeste jedan od ciljeva Svjetskog dana hrane.

Na danačnji dan, dajemo svoj prvi konkretan doprinos – donaciju u iznosu od 2,000 eura Narodnoj kuhinji Podgorica. Nadamo se da će naredne godine broj onih u Crnoj Gori kojima je potrebna hrana, a nijesu u mogućnosti da je obezbijede, biti manji, i da ćemo svi dati doprinos da glad za hranom zamijenimo glađu za znanjem, glađu za novim uspjesima od kojih je jedan i veća prozvodnja hrane.

Hvala.

**Zorka Prljević, direktor Fitosanitrne uprave**

Poštovana ekselencijo, dame i gospodo,

Uspostavljanje ravnoteže između proizvodnje dovoljne količine hrane i njene bezbjednosti i kvaliteta jedan je od osnovnih ciljeva Ministarstva poljoprivrede i ruralnog razvoja Crne Gore. Uzimiajući u obzir sve specifičnosti Crne Gore, kao male zemlje sa izuzetno raznolikom poljoprivrednom proizvodnjom, jasno je da naš potencijal ne može biti masovana proizvodnja hrane, ali smo isto tako više nego sigurni da proizvodnjom bezbjedne i visoko kvalitetne hrane možemo uticati na njen status na tržištu i pospješiti razvoj društva.

Bezbjednost se efikasno postiže ukoliko se fokusiramo na prevenciju, a ne na kasnu reakciju. Ovakvim pristupkom se na najmanju moguću mjeru svode mogućnosti za pojavu nebezbjedne hrane na tržištu.

Polazeći od činjenice da su proizvođači hrane, kao subjekti u poslovanju s hranom, odgovorni za bezbjednost hrane u svim fazama proizvodnje i prometa, u sistem kontrole pored proizvođača moraju odgovorno i aktivno, biti uključeni svi učesnici prehrambenog lanca, uključujući i krajnje korisnike. Potrebu za proizvodnjom sve većih količina hrane, osim aspekta bezbjednosti, prate i mnogi drugi aspekti.

Važno je uzeti u obzir i činjenicu da Ministarstvo poljoprivrede i ruralnog razvoja posvećeno radi ne samo na hrani kao finalnom proizvodu, nego i na kontroli svih imputa koji učestvuju u njenoj proizvodnji. U cilju uspostavljanja efikasnog sistema kontrole razmatraju se sve vrste praksi kao i poljoprivredni inputi na nivou primarne proizvodnje i njihov potencijalni uticaj na opštu bezbednost hrane. Bilo da se radi o proizvodnji hrane biljnog ili životinjskog porijekla, kontrola počinje od samog zemljišta ili štale kao objekata za proizvodnju hrane, kroz uportebu sertifikovanog sjemena i sadnog materijala, gajenja životinja, adekvatnu upotrebu đubriva, veterinarskih ljekova ili pesticida, ali i mnogih drugih inputa u proizvodnji.

Korišćenjem različitih modela administrativnih i inspekcijskih kontrola, uz redovno informisanje javnosti može se efikasno upravljati i pratiti bezbjednost i kvalitet hrane kroz cijeli lanac snabdijevanja uz analizu rizika u cilju identifikovanja, praćenja i smanjenja opasnosti, praćenje kritičnih kontrolnih tačaka i primjenom korektivnih i snakcionih mjera u slučajevima neusaglašenosti i neispravnosti.

Uvjereni smo da se jedino na ovaj način, može razviti i obezbjediti efikasan sistem od „njive do trpeze“, visok nivo zaštite života i zdravlja ljudi i zaštita interesa potrošača, ali i ispunjavanje zahtjeva u oblasti proizvodnje i prometa hranom koja je bezbjedna i kvalitetna čime ćemo zadobiti puno povjerenje svih zainteresovani strana.

**Nataša Božović**

Zadovoljstvo mi je da vam se obratim povodom događaja od globalnog značaja - Svjetski dan hrane - (hrana) koja predstavlja jednu od osnovnih ljudskih potreba i sastavni dio svakodnevice svake jedinke.

Proizvodnja hrane je primarna ljudska djelatnost i uvijek će postojati potreba za njenom proizvodnjom. To je bio jedan od razloga da upišem poljoprivredne studije na Biotehniškom institutu gdje sam kroz nastavni sadržaj i savremenu edukaciju obrazovana kao stručnjak u oblasti poljoprivredne nauke, osposobljena da svojim radom doprinesem razvoju poljoprivrede kao starteške grane Crne Gore i u skaldu sa evropskim standardima.

Ono sto me je, između ostalog, podstaklo da upišem studije poljoprivrede je i to što je poljoprivreda jedna kompleksna i multidisciplinarna nauka koja se oslanja na znanje iz oblasti biologije, gentike, pedologije, fiziologije, meteorologije, anatomije, ekonomije i mnogih drugih nauka. Shodno tome, da bi se jedan proizvod našao na stolu, potreban je čitav tim ljudi raznih profila ili objedinjeno poznavanje svih ovih nauka.

Nakon završenih studija više sam sebe vidjela na terenu ili u laboratoriji ali sam tokom obavljanja pripravničkog staža u MPRR shvatila da bavljenje poljoprivredom ne podrazumijeva samo rad na njivi, već i ozbiljan i iscrpan rad u kancelarijama gdje mi je pružena prilika da učestvujem u kreiranju poljoporivredne politike, donošenju dugoročnih strateških dokumenata i rješavanja brojnih tekućih pitanja.

Kao član radne grupe za pregovaračko poglavlje 11. Poljoprivreda i ruralni razvoj, sudjelujem u pripremi CG poljoprivrede za sprovođenje Zajedničke poljoprivredne politike EU.

Statistika pokazuje da su razvijenije države (sa stanovišta ulaganja u obrazovanje) dostigle veći stepen zdravlja, bezbijednosti hrane i zažtite životne sredine. Ovo je multiplikativni efekat koji sigurno u svom temelju velikim dijelom leži na resursu obrazovanja i ljudskog potencijala.

Poučena novim saznanjima i iskustvima, moja želja jeste da i dalje doprinosim kreiranju bolje poljoprivredne politike. Moj i vaš zadatak je da nastavimo da čuvamo, stvaramo i uvećavamo ono što nam je priroda dala, jer uvijek treba imati na umu da mi ovu zemlju nijesmo naslijedili od predaka već smo je pozajmili od svoje djece …

**AGENDA**

**Mjesto***:* Hotel City

**Vrijeme**: radni dio 12:30 – 13:30

 koktel 13:30 – 14:30

**Moderator**: Nina Lješević, Ministarstvo poljoprivrede i ruralnog razvoja

**Pravila**: Govor između 3-5 minuta

 Pitanja moguća tokom koktela kroz neformalnu komunikaciju

 Sva uvodna obraćanja ne smiju biti duža od 30 minuta

**Dobitnici priznanja:**

G-din Aleksa Kostić, proizvodnja mljekara, “SIM-MLEK”,Nikšić

G-din Đoko Rajković, prozvidnja vina, “BUK”, Podgorica

G-din Fatmir Sadiku, prozvpdnja malsina i malsinovog ulja, Ulcinj

G-din Srđa Banjević, proivodnja vode, ”Aqua Bianca”, Kolašin

G-din Željko Macanović, proizvodnja organske heljde, Pljevlja

G-din Veselin Jovović, ratarska proizvodnja, Danilovgrad

G-din Zoran Jakšić, ratarska proizvodnja, Žabljak

G-din Dragomir Petrović, proizvodnja sira, Pljevlja

G-din Dževat Šarkinović, proizvodnja voća i povrća, Plav

G-din Dejan Krstović, proizvodnja ribe, Monte Fish, Tivat

G-din Blažo Šundić, uzgoj stoke, Podgorica

G-din Radule Miljanić, proizvodnja meda, Predjsenik Udruženja pčelara Crne Gore

G-din Marjan Plantak, proizvodnja meda, Podgorica

G-din Čindrak Sakib, uzgoj stoke, Bijelo Polje

G-din Esad Pućurica, uzgoj stoke, Bijelo Polje

G-din Dragan Damjanović, organska proizvodnja voća, Bijelo Polje

G-din Aleksandar Lekić, organska proizvodnja voća, Andrijevica

G-din Babačić Rizo, proizvodnja voća, Petnjica

G-din Boro Roženović, proizvodnja brašna

G-din Ljubo Novaković, proizvodnja žita

G-din NVO “Vrijedne ruke Bihor”, Petnjica, dodatna proizvodnja na poljoprivrednim domaćinstvima

**Gosti**

Predstavnici poljoprivrednih proizvođača

Predstavnici NVO sektora

Studenti Univerziteta Donja Gorica i Biotehničkog fakulteta

**Predstavnici medija**